Suanmilkalok

== Tri wan aus Suanmilkalok ==
Kan kartun pa espaniol kun lidepla-subtitla
Kan kartun pa ruski
Kota: Es ya noprave dao fo chi sandwich, onkla Fyoder. Yu hev sosis uuparen pan, e gai pon it on lisan. Dan es ya pyu lakme.
Boy: E komo yu jan ke me nami onkla Fyoder?
Kota: In nuy dom me koni ya oli. Me habiti rufshamba, vidi olo. Kota Maryuan es may nam. Tal es familianam. Yedoh oni zai repari rufshamba... habitilok yok. Onkla Fyoder, ob yu hev-te sol un noprave-dao-ney sandwich? 
Boy: In dom me hev pyu. Yu yao ku? Lai ba habiti she me. 
Kota: Yur mama ve mah me wek...
Boy: Aida, bu ve mah. Mgbi papa ve shwo pro.
Mata: Ye kwasi kota-fauha. Ya onkla Fyoder den kota he bringi. 
Patra: Kwo sekwi? Un kota bu disturbi. 
Mata: We, den yu non, bat den me ya ve disturbi. Kamon, shwo: kwel es utilitaa de kota?
Patra: Way treba utilitaa? Pa exampla, kwel es utilitaa de sey piktura pa mur?
Mata: Utilitaa de sey piktura es gran ya: it kovri dun de murkuta.
Patra: Wel, kota toshi ve en-hev utilitaa. Ra ve kapti maus.
Mata: Bat maus she nu yok.
Patra: Nu en-hev.
Mata: Wel, si sey kota es tanto muhim, selekti ba: oda ta, oda me.
Patra: Wel ya... me selekti yu. Den yu me koni yo longtaim. E den sey kota me vidi ya pa un-ney ves.
Boy (zai skribi): May kare janmeres, papa e mama! Me lubi yu gro, bat yoshi me lubi animal. 
Kota: Osobem kota!
Boy: Ver. E yu bu permiti ke me hev ta she me. Also me go a vilaja. Sal habiti dar. Yur son onkla Fyoder.
Kota: E kota!